上司空生辰詩
作者：韓駒
朝代：宋

paragraphs: 君不見玉皇殿上麒麟兒，掣開金鎖馳如飛。
紫府洞中尋不見，人間輕跳何之奇。
又不見越王臺上真山島，簇簇靈光如焰火。
驪龍騰踏上天池，透出月明珠一顆。
似此嘉祥世希有，今朝放入賢侯手。
長庚應向夢中來，還信嵩童重臺否。
欲知仁政多陰騭，瑞氣融融靄春日。
廣寒宮裏舊靈根，昨夜新枝抽第一。